Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Το πρωτόκολλο 31 της συμφωνίας για τον ΕΟΧ περιέχει ειδικές διατάξεις σχετικά με τη συνεργασία μεταξύ της Κοινότητας και των κρατών ΕΖΕΣ-ΕΟΧ εκτός του πλαισίου των τεσσάρων ελευθεριών.

2. Το συνημμένο σχέδιο απόφασης της Μεικτής Επιτροπής του ΕΟΧ αποσκοπεί στην τροποποίηση του πρωτοκόλλου 31 προκειμένου να επεκταθεί η συνεργασία στον τομέα της δημόσιας υγείας. Προβλέπει ένα πλαίσιο συνεργασίας και καθορίζει τις λεπτομέρειες για την πλήρη συμμετοχή των κρατών ΕΖΕΣ-ΕΟΧ στο πρόγραμμα και τις δράσεις της Κοινότητας στο συγκεκριμένο τομέα:

- Πρόγραμμα κοινοτικής δράσης όσον αφορά τις σπάνιες ασθένειες στο πλαίσιο της δράσης στον τομέα της δημόσιας υγείας (1999-2003) (Απόφαση αριθ. 1295/1999/EΚ του Ευρωπαϊκού Κοινοβουλίου και του Συμβουλίου).

3. Το άρθρο 1 παράγραφος 3 στοιχείο β του κανονισμού (ΕΚ) αριθ. 2894/94 του Συμβουλίου, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο, προβλέπει ότι το Συμβούλιο καθορίζει τη θέση της Κοινότητας ενόψει τέτοιου είδους αποφάσεων βάσει προτάσεως της Επιτροπής.

4. Το σχέδιο απόφασης της Μεικτής Επιτροπής του ΕΟΧ υποβάλλεται προς έγκριση στο Συμβούλιο. Η Επιτροπή ελπίζει ότι θα μπορέσει να παρουσιάσει τη θέση της Κοινότητας στη Μεικτή Επιτροπή του ΕΟΧ το Φεβρουάριο του 2000.

Σχέδιο

ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ

για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,

Εκτιμώντας τα εξής:

(1) Το πρωτόκολλο αριθ. 31 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. &, της ... [1].

[1] ΕΕ L &

(2) Κρίνεται σκόπιμο να επεκταθεί η συνεργασία των συμβαλλόμενων μερών της συμφωνίας ώστε να περιληφθεί πρόγραμμα κοινοτικής δράσης, όσον αφορά τις σπάνιες ασθένειες στο πλαίσιο της δράσης στον τομέα της δημόσιας υγείας (1999 έως 2003) (Απόφαση αριθ. 1295/1999/EΚ του Ευρωπαϊκού Κοινοβουλίου και του Συμβουλίου [2]).

[2] ΕΕ L 155 της 22.6.1999, σ. 1.

(3) Επομένως, το πρωτόκολλο 31 της συμφωνίας πρέπει να τροποποιηθεί ώστε να είναι δυνατή η εν λόγω επέκταση της συνεργασίας από 1ης Ιανουαρίου 2000,

ΑΠΟΦΑΣΙΖΕΙ:

Άρθρο 1

Το άρθρο 16 του πρωτοκόλλου 31 της συμφωνίας τροποποιείται ως εξής:

1. Στην παράγραφο 1 προστίθεται η ακόλουθη περίπτωση:

«- 399 D 1295: Απόφαση αριθ. 1295/1999/EΚ του Ευρωπαϊκού Κοινοβουλίου και του Συμβουλίου, της 29ης Απριλίου 1999, σχετικά με την έγκριση προγράμματος κοινοτικής δράσης, όσον αφορά τις σπάνιες ασθένειες στο πλαίσιο της δράσης στον τομέα της δημόσιας υγείας (1999 έως 2003) (ΕΕ L 155 της 22.6.1999, σ. 1)».

2. Το κείμενο της παραγράφου 2 αντικαθίσταται από τα ακόλουθα:

«Τα κράτη ΕΖΕΣ συμμετέχουν στο κοινοτικό πρόγραμμα και τις δράσεις που αναφέρονται στις τρεις πρώτες περιπτώσεις της παραγράφου 1 άπό 1ης Ιανουαρίου 1996, στο πρόγραμμα που αναφέρεται στην τέταρτη περίπτωση, από 1ης Ιανουαρίου 1997, στο πρόγραμμα που αναφέρεται στην πέμπτη περίπτωση, από 1ης Ιανουαρίου 1998, και στο πρόγραμμα που αναφέρεται στην έκτη περίπτωση, από 1ης Ιανουαρίου 2000.»

Άρθρο 2

Η παρούσα απόφαση τίθεται σε ισχύ την ..., υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Η απόφαση εφαρμόζεται από 1ης Ιανουαρίου 2000.

Άρθρο 3

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, &.. 2000.

Για τη Μεικτή Επιτροπή του ΕΟΧ

Ο Πρόεδρος

Οι Γραμματείς της Μεικτής Επιτροπής του ΕΟΧ